“FLY NOW” จับมือ BGT ลุยธุรกิจเสื้อผ้า
บริษัท แอทแบงค็อก จำกัด ผู้ผลิตและจำหน่ายเสื้อผ้าแฟชั่นแบรนด์ FLY NOW อยู่ระหว่างการเจรจาทำธุรกิจร่วมกับ บริษัท บีจีที คอร์ปอเรชั่น จำกัด (มหาชน) หรือ BGT โดยคาดว่าแอทแบงค็อกจะเข้าถือหุ้นใน BGT ประมาณ 26%
23 เม.ย. 2558

ผู้สื่อข่าวรายงานว่าวันนี้ (23 เม.ย.) มีกระแสข่าวว่ากลุ่มบริษัท แอทแบงค็อก จำกัด ผู้ผลิตและจำหน่ายเสื้อผ้าแฟชั่นแบรนด์ FLY NOW อยู่ระหว่างการเจรจาทำธุรกิจร่วมกับ บริษัท บีจีที คอร์ปอเรชั่น จำกัด (มหาชน) หรือ BGT โดยคาดว่าแอทแบงค็อกจะเข้าถือหุ้นใน BGT ประมาณ 26%
ทั้งนี้ คาดว่าแอทแบงค็อกจะสามารถซื้อหุ้น BGT ได้ไม่น้อยกว่า 150 ล้านหุ้นจาก 3 ผู้ถือหุ้นใหญ่ และหากการรวมตัวดังกล่าวเกิดขึ้น คาดว่าจะสามารถสร้างยอดขายเพิ่มเป็นสองเท่า ไม่น้อยกว่า 3 พันล้านบาท
สำหรับการร่วมทุนครั้งนี้จะส่งผลให้ BGT สามารถนำสินค้าไปวางจำหน่ายในต่างประเทศที่แบรนด์ FLY NOW มี out let อยู่แล้วได้อีกด้วย ขณะที่บริษัทตั้งเป้านำแบรนด์ใหม่เข้าวางใน shop กว่า 150 แห่ง คาดว่าจะใช้เงินลงทุนกว่า 1,000 ล้านบาท
โดยวันนี้ราคาหุ้น BGT ณ เวลา 15.35 บาท ราคาอยู่ที่ 1.57 บวก 0.13 บาท หรือ 9.03% ราคาสูงสุด 1.64 บาท ราคาต่ำสุด 1.41 บาท มูลค่าซื้อขายที่ 78.20 ลบ.